Kids' Choice Awards

Kids' Choice Awards (այլ անվանումներ՝ Nickelodeon Kids' Choice Awards, KCAs և Nick Choice Awards), ամենամյա կինոմրցանակ, որով պարգևատրում է կաբելային Nickelodeon հեռուստաալիքը։ Մրցանակաբաշխությունը անցկացվում է 1988 թվականից Nickelodeon հեռուստաալիքի հեռուստադիտողների քվեարկության արդյունքների հիման վրա, որը անցկացվում է մարտ կամ ապրիլ ամիսների վերջին շաբաթ երեկոյան։ Հաղթողները ստանում են ծիրանագույն արձան՝ տեսախցիկի ակուստիկ ձայները մեղմացնող սարքի տեսքով, որը գործածվում է որպես խճանկար։

Մրցանակաբաշխությանը հաջորդում է երաժշտական շոուն և նրանում ներկա են գտնվում մի շարք հայտնիներ։ Վերջին տարիներին շոուին ավելացվել են նաև slime stunts: Ամենաշատ  մրցանակները Kids' Choice Awards  մրցանակաբաշխությունում ստացել են Ուիլ Սմիթը (7), Մայլի Սայրուսը (6) և Բրիթնի Սփիրսը (5)։ Վուպի Գոլդբերգը համարվում է միակ դերասանուհին, ով պարգևատրվել է Kids' Choice Awards, Էմմի, Գրեմմի, Օսկար և Թոնի մրցանակներով։ Ամենից շատ մրցանակաբաշխության հաղորդավարներ են դարձել Ռոզի Օ Դոնելլը (8) և Ջեք Բլեքը (3)։

Պատմություն 
Առաջին մրցանակաբաշխությունը՝ 1986 թվականին, որը կոչվում էր The Big Ballot, վարել են Ալան Գուդմանը, Ալբի Հեչթը և Ֆրեդ Սեյբերթը։ Հրավիրված երեխաների տեղեկաքարտերը նախապես հաշվել են, հետո նկարահանվել են հարցազրույցները հաղթողների հետ, որոնք և ցուցադրվել են հեռուստատեսությամբ։ 1988 թվականին մրցանակաբաշխությունը վերանվանվել է՝ Kids' Choice Awards և մրցանակաբաշխությունը սկսել են անցկացնել ուղիղ եթերով։

Մրցանակը իր ներկայիս տեսքը ձեռք է բերել 1990 թվականին։ Միակ փոփոխությունն արվել է 2010 թվականին՝ մրցանակի վրա դրվել է ալիքի փոփոխված լոգոն։

Համացանցի տարածումից հետո քվեարկության կարգը փոփոխվել է։ Ի սկզբանե քվեարկությունը կատարում էին հեռախոսով, նամակների կամ քարտերի միջոցով, որը տարածվել էր «Pizza Hut» կայքում, իսկ 2007 թվականից քվեարկությունը սկսեցին անցկացնել միայն համացանցի օգնությամբ։ 2010 թվականից նաև հասանելի դարձավ բջջային հեռախոսների և  IPhone-ի միջոցով քվեարկելը։

2009 թվականից սկսեցին մրցանակներ տալ The Big Green Help Award  անվանակարգում՝ հայտնիներին էկոլոգիական խնդիրների վրա ուշադրություն դարձնելու համար։ Անվանակարգի առաջին դափնեկիրն է եղել Լեոնարդո ԴիԿապրիոն։ 2010 թվականին այն անվանակարգը անվանափոխվել է դառնալով՝ The Big Help Award  և նրա դափնեկիրն է դարձել Միշել Օբաման։

Ի տարբերություն ազգային մրցանակաների, Kids' Choice Awards-ի դափնեկրի անունը հայտնելուց օգտագործվում են ոչ միայն ծրարներ, այն նաև օդապարիկներ, մայկաններ, մեծ տառեր և նույնիսկ ոտքեր (2008)

2009 թվականի նոյեմբերից քվերկությունը հասանելի դարձավ Կանադայի քաղաքացիների համար։

Kids' Choice Awards ազգային մրցանակաբաշխություններ գոյություն ունեն նաև այլ երկրներում՝ Բրազիլիայում, Միացյալ Թագավորությունում, Ավստրալիայում, Ինդոնեզիայում և Մեքսիկայում։

Մրցանակներ

Արարողության անցկացման վայր 
Սովորաբար մրցանակների հանձման արարողությունը տեղի է ունենում Լոս Անջելեսում, Կալիֆոռնիա՝ Hollywood Bowl-ում, Barker Hangar-ում, Grand Olympic Auditorium-ում, Universal Studios-ում  և ամենից շատ Pauley Pavilion-ում:

Ժամեր 
 Սովորաբար մրցանակների հանձման արարողությունը ցուցադրվում է 90 րոպեի ընթացքում ժամը 8։00 PM (ET / PT) մինչ 9։30 PM։ 1996 թվականից արարողության սկսման ժամը փոփոխվում է մի քանի սերիալների պրեմիերաների պատճառով.

Մրցանակաբաշխության հաղորդավարներ

Հաղորդավարներ 2003 թվականից հետո 
2003 թվականից հետո հաղորդավարի դերի համար Nickelodeon հեռուստաալիքը սկսել է հրավիրել հայտնի մարդկանց, ովքեր նկարահանվել են ֆիլմերում, որոնք մրցանակաբաշխությունից հետո պետք է վաճառքի դուրս գան։ 2004 թվականին շոուի հաղորդավարներ են դարձել Քեմերոն Դիասը և Մայք Մայերսը, որը նշանակում էր «Շրեկ 2» մուլտֆիլմի պրեմիերան։ 2005 թվականին հաղորդավար է եղել Բեն Սթիլերը, ով հնչյունավորել է թողարկմանը պատրաստ «Մադագասկար» ֆիլմում։ Ջասթին Թիմբերլեյքը վարել է մրցանակաբաշխությունը՝ կապված «Շրեկ երրորդ» մուլտֆիլմի հետ։ 2006 և 2008 թվականներին հաղորդավար է եղել Ջեք Բլեքը, որը կապված էր «Սուպերնաչո» և «Քունգ ֆու Պանդա» ֆիլմերի էկրաններ բարձրանալու հետ։ 2009 թվականին «Վհուկի լեռը» ֆիլմի աջակցման համար մրցանակաբաշխությունը վարել է Դուեյն Ջոնսոնը, իսկ 2010-ին՝ Քևին Ջեյմսը («Համադասարանցիները»)։ 2011 թվականին կրկին հաղորդավար է եղել Ջեք Բլեքը, ով հնչյունավորել է «Քունգ ֆու Պանդա 2» ֆիլմը։ 2012 թվականին մրցանակաբաշխությունը վարել է Ուիլ Սմիթը, 2013 թվականին՝ Ջոշ Դյուամելը, 2014 թվականին՝ Մարկ Ուոլբերգը, իսկ 2015 թվականին՝ Նիք Ջոնասը։

Հաղորդավարներ երկու անգամից շատ 
Ամենից շատ մրցանակաբաշխությունը վարել են Ռոզի Օ՛ Դոննելը։ 2006, 2008 և 2011 թվականներին հաղորդավար է եղել Ջեյք Բլեյքը։ Երկու անգամ հաղորդավարներ են եղել Քադաս Քեմերոնը (1990, 1994) և Ուիթնի Հյուսթոնը (1995, 1996)։

Ծանոթագրություններ

Արտաքին հղումներ 
 Официальный сайт
 KCA Fun Facts 
 Официальный сайт Indonesian Kids' Choice Awards 
 
 Kids' Choice Awards  на сайте TV.com

Կինոմրցանակներ